OpenLLM-France/wikimedia huggingface dataset:
# Emilia Contessa

Nur Indah Cintra Sukma Munsyi (Banyuwangi, Ekialdeko Java, 1957ko irailaren 27a – ibidem, 2025eko urtarrilaren 27a), Emilia Contessa izengoitiaz ezagunagoa, indonesiar pop abeslaria eta aktorea izan zen. 2014-2019 urteetan Ekialdeko Java ordezkatu zuen Eskualde Ordezkaritza Kontseiluan.

## Bizitza

Anna Suriani javatarraren eta Hasan Ali pakistandar-maduratarraren hiru seme-alabetatik zaharrena, Nur Indah Cintra Sukma Munsyi Ekialdeko Javako Banyuwangi hirian jaio zen 1957ko irailaren 27an. Bost urterekin hasi zen abesten, eta bere ama alabaren manager bihurtu zen.
2014tik 2019ra Eskualde Ordezkaritza Kontseiluko kide izan zen. Geroago parlamenturako hauteskundeetara aurkeztu zen Mandatu Nazionaleko Alderdiko kide gisa, baina ez zen hautatua izan.
Diabetesaren eta hipertentsioaren konplikazioen ondorioz, miokardio infartu akutu bat izan zuen 2025eko urtarrilaren 27an eta Blambangan eskualdeko ospitalean hil zen.

## Diskografia

* Repelita (1969)
* Yatim piatu
* Masa Depan
* Sudah Kucoba
* Burung Sangkar
* Katakanlah
* Untuk Apa
* Mimpi Sedih
* Malam Yang Dingin
* Pak Ketipak Ketipung
* Hitam Manis
* Sio Mama
* Penasaran
* Bimbi
* Main Tali
* Kegagalan Cinta
* Penghibur Hati
* Layu Sebelum Berkembang
* Setangkai Bunga Anggrek
* Nasib Pengembara
* Samudera Shalawat

## Filmografia

* Brandal-Brandal Metropolitan (1971)
* Tanah Gersang (1971)
* Dalam Sinar Matanya (1972)
* Pelangi di Langit Singosari (1972)
* Perkawinan (1972)
* Takkan Kulepaskan (1972)
* Dosa di Atas Dosa (1973)
* Akhir Sebuah Impian (1973)
* Tokoh (1973)
* Perempuan (1973)
* Aku Mau Hidup (1974)
* Calon Sarjana (1974)
* Pilih Menantu (1974)
* Ratapan Anak Tiri (1974)
* Tangisan Ibu Tiri (1974)
* Tetesan Air Mata Ibu (1974)
* Benyamin Raja Lenong (1975)
* Senja di Pantai Losari (1975)
* Memble Tapi Kece (1986)

## Erreferentziak

* 1 2 (Indonesieraz) Rimawati, Eka. «Emilia Contessa Meninggal karena Gagal Jantung» detikJatim 2025-01-27 (Noiz kontsultatua: 2025-01-28).
* ↑ (Indonesieraz) «Artis Emilia Contesa Melenggang ke Senayan» Gebrakan Jokowi 2014-04-22 (Noiz kontsultatua: 2025-01-28).
* ↑ (Indonesieraz) «GBSB terbit semula lagu Emilia Contessa» Utusan Online 2000-09-29 jatorrizkotik artxibatua (artxibatze data: 2017-01-03) (Noiz kontsultatua: 2025-01-28).
* ↑ (Indonesieraz) «Meskipun Dapat Suara Tinggi, Emilia Contessa dan Denada Gagal Duduk di Senayan» TRIBUNnews.com 2019-05-14 (Noiz kontsultatua: 2025-01-28).
* ↑ (Indonesieraz) Arie Puji Waluyo. «Idap Sakit Komplikasi, Emilia Contessa Meninggal Dunia di Rumah Sakit di Banyuwangi Jawa Timur» Wartakotalive.com 2025-01-27 (Noiz kontsultatua: 2025-01-28).

## Kanpo estekak

* Datuak: Q5830827
* Multimedia: Emilia Contessa / Q5830827
# Tiddington (Oxfordshire)

Tiddington, Ingalaterrako erdialdean dagoen herri bat da, Oxfordshire konderrian.
2011n 683 biztanle zituen.
# Estrabon

Estrabon (antzinako grezieraz: Στράβων; Amaseia, K.a. 63 – 24) greziar historialari eta geografoa izan zen.
Tiranion eta Aristodenioren ikasle zen, eta eskola estoikora sartu zen. Ponto Euxino (Itsaso Beltza) eta Etiopia, eta Armenia eta Italia arteko lurraldeak ikusi zituen. K.a. 20an Erroman finkatu zen eta K.a. 7an bere Geografia (antzinako grezieraz: Γεωγραφικά / Geôgraphiká) eman zuen argitara zazpi liburutan. Garai hartan ezagunak ziren lurralde, leku eta herrialde guztien berri eman zuen lan horretan. Baina Homerok, Eratostenek, Polibiok eta beste hainbatek ematen dituzten datuak irizpide zientifiko handirik gabe eskaintzen ditu. Antzinakoen artean, Lurra biribila zela uste zuten bakarrenetakoa izan zen. Bere garaian ez zuen halako osperik izan, haren obra ez baitzen Errenazimentua arte ezagutzera eman. Bidaia asko egin ondoren, jaioterrira itzuli eta 43 liburukiko Historiako oroitzapenak (antzinako grezieraz: Ἱστορικὰ Ὑπομνήματα / Historika Hypomnếmata) idatzi zuen, Polibioren lana jarraitzeko asmotan; hala ere, gaur egun guztiak galduta daude. Ez zen ez Galian ezta Hispanian ere ibili, baina baskoi edo euskaldunei buruzko argibide guztiz baliotsuak eskaini zituen bere Geografian.

## Idazlanak

* Geografia (Estrabon)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/12/23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Joan-etorria euskarazko material-didaktikoa.
* Datuak: Q45936
* Multimedia: Strabo / Q45936
# Az-Zarqali

Abū Isḥāq Ibrāhīm ibn Yaḥyā al-Naqqāsh al-Zarqālī, Az-Zarqali edo Azarkel izenez ezaguna, (arabieraz: إبراهيم بن يحيى الزرقالي‎; Toledo, c. 1029 - Sevilla, 1087) andalustar astronomo eta matematikaria izan zen. Bere garaiko astronomorik nagusiena izan zen eta Ptolomeo eta Al-Khwarizmiren datuak zuzendu zituen.

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 13 or..
* Datuak: Q11133
* Multimedia: Az-Zarqali / Q11133
# Marinaldo Cícero da Silva

Marinaldo Cícero da Silva, Chumbinho (1986ko irailaren 21a - ) Brasilgo futbolaria da.
Hainbat futbol taldetan jokatu du, esaterako São Paulo, Kashima Antlers eta FK Qarabağ.

## Kanpo estekak

* (Japonieraz) J.League Data Site
* Datuak: Q210284
* Multimedia: Marinaldo Cícero da Silva / Q210284
# Drakon

Drakon (greziera klasikoz Δράκων) Atenasekoa, (K.a. 650 inguruan jaioa), Atenasko legegile bat izan zen, arkonte eponimo kargua bete zuena. Hiriko legeen lehen kodetzearen egiletza ematen zaio, K.a. 621ean, ordura arte, ahoz aho igorriak izan zirenak.
Kodearen zorroztasunak, zigor oso zorrotzak ematen zituena baita lege-hauste txikiendako ere, drakoniar hitza sorrarazi zuen, zigor sistema zorrotz bat adierazteko. Hala ere, bere izenaren lotura iraunkorra izan den arren, Drakon, arau guzti hauen zati oso txiki baten egilea baino ez zen izan, dirudienez, Zuzenbide arruntean eta hilketarentzako zigorretan zentratuz, familia mendekuekin amaitzeko modu bezala.
Antzinako Grezian tradizioa zen norbait babesteko arropa, txapelak eta tunikak gainera botatzea; kondairak dio hainbeste bota zizkiotela antzoki batean zegoela, ito zutela eta bertan hil. Hala ere, esaten da Eginara erbesteratu zutela, bertan hil zelarik.
Bere legeak, Solonek leundu zituen, honek, gainera, klase baxuenei hiritartasuna ere eman zielarik.

## Erreferentziak

* ↑ (Ingelesez) «Written in Human Blood: Draconian Laws and the Dawn of Democracy» Today I Found Out 2014-01-09 (Noiz kontsultatua: 2021-04-07).
* ↑ «SOL Search» www.cs.uky.edu (Noiz kontsultatua: 2021-04-07).
* ↑ Felton, Bruce. (1984). Felton & Fowler's Best, worst, and most unusual. Gramercy Pub. Co. ISBN 0-517-46297-4. PMC 11371076. (Noiz kontsultatua: 2021-04-07).
* ↑ Guerber, H. A.. (2011). The Story of the Greeks.. Andrews UK Ltd ISBN 978-1-84989-348-0. PMC 714568684. (Noiz kontsultatua: 2021-04-07).

## Kanpo estekak

* Datuak: Q28626
# Tetsworth

Tetsworth, Ingalaterrako erdialdean dagoen herri bat da, Oxfordshire konderrian.
2018an 752 biztanle zituen.
# Tadmarton

Tadmarton, Ingalaterrako erdialdean dagoen herri bat da, Oxfordshire konderrian.
2011n 541 biztanle zituen.
# Tackley

Tackley, Ingalaterrako erdialdean dagoen herri bat da, Oxfordshire konderrian.
2011n 998 biztanle zituen.
# Astaputz ubelska

Astaputz ubelska (Scleroderma verrucosum) Sclerodermataceae familiako onddo espezie bat da. Ez du balio gastronomikorik. Arrunta da Euskal Herrian.
Sinonimoak: Lycoperdon spadiceum, Lycoperdon dispar, Scleroderma spadiceum, Scleroderma pandanaceum, Scleroderma bresadolae, Scleroderma vulgare var. spadiceum, Sclerangium bresadolae, Scleroderma torrendii, Scleroderma aurantium var. spadiceum.

## Deskribapena

Karpoforoa: 3 eta 8 cm arteko diametrokoa, globo itxurakoa edo udare formakoa; gehienetan oin antzeko bat, oso garatua izaten du, onddoaren altuera bikoiztu dezake. Peridioa, fina, estua, okre kolorekoa da eta irregularki pitzatzen da, ezkatak eratuz, handiagoak edo txikiagoak. Goitik zabaltzen da gleba agerian utziz.
Gleba: Gaztetan, mamitsua eta zuria, gero biolazeo kolorekoa eta hauts bihurtzen da, kotoi itxurakoa, usain desatsegin bizikoa.
Etimologia: Scleroderma hitza grezierazko "sclera" hitzetik dator, gogorra esan nahi du eta "derma" hitzetik, azala esan nahi du. Verrucosum epitetoa latinetik dator, garatxoz betea, esan nahi duen "verrucosus" hitzetik. Gainazalean garatxoak dituelako.

## Jangarritasuna

Ez da jangarria.

### Nahasketa arriskua

Scleroderma areolatum delakoarekin, ezkatak areolak eginez dauka eta hanka ez du hain garatua. Scleroderma bovista eta Scleroderma meridionale espeziekin ere nahas daiteke, esporak desberdinak dituzte.

## Sasoia eta lekua

Urte osoan hazten da , baina batez ere udazkenean zehar, lur hareatsuetan, ezpondetan, bide ertzetan eta Quercus zuhaitzen basoetan taldeak osatuz (haritzak, arteak, etab.)

### Banaketa eremua

Afrika, Asia, Australia, Europa, Ipar Amerika, Hego Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda., 373 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 707 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 520 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 567 or. ISBN ISBN:84-282-0253-6 (T.I). ISBN: 84-282-0538-8 (O.C.)..
* ↑ Scleroderma verrucosum: GBIF—the Global Biodiversity Information Facility.

## Kanpo estekak

* Datuak: Q902264
* Multimedia: Scleroderma verrucosum / Q902264
# Belea (olerkia)

Belea (ingelesez The Raven) Edgar Allan Poe estatubatuar idazlearen olerki narratibo bat da. 1845eko urtarrilaren 29an New York Evening Mirror egunkarian argitaratu zen. Berez, olerkia Charles Dickens ingeles idazlearen Barnaby Rudge eleberriko bele hiztunean oinarritu zen.
Euskaraz ezagutzen den olerki honen lehenbiziko itzulpena 1950ean Jon Miranderen Euzko-gogoa aldizkarian Bela izenburuarekin argitaratutakoa da. Bestelakoan, ondorengo hainbat itzulpen ere izan ditu.

## Argumentua

| « | Behin batez, gau goibel baten erdian, ahul eta nekaturik, antzinako jakintzari buruzko bilduma bitxi eta arraro bati buruz, burua kulunka, loguraz, gogoetan nengoenean, bapatean zeozer entzun zen, nire gelako atea emeki joka zebilen norbaiten zurrumurrua bezala. "Bisitan datorkidan norbait da" - marmarrez nioen "eta nire gelako atera deika dabil. Hori bakarrik, eta besterik ez". | » |
Olerkiak bele hiztun batek gauez maitale atsekabetu baten etxera egindako bisita kontatzen du, bai eta azken honen erotze astiroa. Maitaleak, maiz ikasle baten gisa adierazia, bere Leonor maitearen galera negar egiten du. Bele beltzak, Atena Palasen irudiaren sorbaldan ezarria, maitalearen sufrimendua hitz hauek errepikatuz areagotzen duela dirudi: «Inoiz gehiago ez» (Nevermore).

## Zinema

* The Raven (1915eko filma, Charles Brabinek zuzendutako filma mutua.
* The Raven (1935eko filma), Boris Karloff eta Bela Lugosi aktoreek antzeztua.
* Le Corbeau, 1943an Pierre Fresnay eta Ginette Leclerc aktoreek antzeztua.
* The Raven (1963ko filma), Roger Cormanek zuzendu eta Vincent Price, Boris Karloff, Peter Lorre eta Jack Nicholson aktoreek antzeztua.
* The Raven. Nevermore, Tinieblas Gonzálezek zuzenduriko laburmetraia.
* The Raven (2006ko filma), Ulli Lommelek zuzendua.
* The Raven (2007ko filma), David DeCoteauek zuzendua.
* The Raven (2012ko filma), James McTeigueek zuzendu eta John Cusack aktoreak antzeztua.

## Erreferentziak

* ↑ «Ibinagabeitia Proiektua / Euzko-Gogoa (1950eko iraila-urria 9/10)» www.armiarma.eus (Noiz kontsultatua: 2025-01-28).

## Kanpo estekak

* Belea olerkiaren 1950eko Jon Miranderen euskarazko itzulpena irakurgai
* Datuak: Q22726
* Multimedia: The Raven / Q22726
# César Lombera

César Lombera Moret (Barakaldo, 1953ko urriaren 11 – Catoira, 2025eko urtarrilaren 26a) galiziar eskultorea izan zen. Santiago de Compostelako Unibertsitatean eta Vincennesko Unibertsitatean ikasitakoa. Catoira eta Santiago de Compostela artean bizi izan zen.
* Datuak: Q12386892
* Multimedia: César Lombera / Q12386892
# Stonesfield

Stonesfield, Ingalaterrako erdialdean dagoen udalerri bat da, Oxfordshire konderrian.
2011n 1.527 biztanle zituen.
# Stoke Row

Stoke Row, Ingalaterrako erdialdean dagoen herri bat da, Oxfordshire konderrian.
2011n 651 biztanle zituen.
* Datuak: Q2573220
* Multimedia: Stoke Row / Q2573220
# Steeple Aston

Steeple Aston, Ingalaterrako erdialdean dagoen herri bat da, Oxfordshire konderrian.
2011n 947 biztanle zituen.
# Stanton Harcourt

Stanton Harcourt, Ingalaterrako erdialdean dagoen herri bat da, Oxfordshire konderrian.
2011n 960 biztanle zituen.
# Shipton-under-Wychwood

Shipton-under-Wychwood, Ingalaterrako erdialdean dagoen udalerri bat da, Oxfordshire konderrian.
2011n 1.244 biztanle zituen.
# Shiplake

Shiplake, Ingalaterrako erdialdean dagoen udalerri bat da, Oxfordshire konderrian.
2011n 1.954 biztanle zituen.
# Shilton (Oxfordshire)

Shilton, Ingalaterrako erdialdean dagoen udalerri bat da, Oxfordshire konderrian.
2011n 626 biztanle zituen.
# North Leigh

North Leigh, Ingalaterrako erdialdean dagoen udalerri bat da, Oxfordshire konderrian.
2011n 1.929 biztanle zituen.
# Minster Lovell

Minster Lovell, Ingalaterrako erdialdean dagoen udalerri bat da, Oxfordshire konderrian.
2011n 1.409 biztanle zituen.
# Marcham

Marcham, Ingalaterrako erdialdean dagoen udalerri bat da, Oxfordshire konderrian.
2011n 1.905 biztanle zituen.
# Leafield

Leafield, Ingalaterrako erdialdean dagoen herri bat da, Oxfordshire konderrian.
2011n 945 biztanle zituen.
# Launton

Launton, Ingalaterrako erdialdean dagoen udalerri bat da, Oxfordshire konderrian.
2011n 1.204 biztanle zituen.
# Kirtlington

Kirtlington, Ingalaterrako erdialdean dagoen herri bat da, Oxfordshire konderrian.
2011n 988 biztanle zituen.
# Islip (Oxfordshire)

Islip, Ingalaterrako erdialdean dagoen herri bat da, Oxfordshire konderrian.
2011n 652 biztanle zituen.
# Horspath

Horspath, Ingalaterrako erdialdean dagoen udalerri bat da, Oxfordshire konderrian.
2011n 1.378 biztanle zituen.
# Hirugihar

    Artikulu hau txerriaren larruaren azpiko haragiari buruzkoa da; txerriaren haragia orokorrean gaitzat duena beste hau da: «Txerriki»
Hirugiharra Hegoaldean, eta xingarra Iparraldean, txerriaren larruaren azpian dagoen txerrikia da, bereziki gizen edo gantz-zerrendek osatzen dutena. Haragi-geruzekin batera ebakitzen denean deitzen zaio hirugihar; bestela, urdai. Oso elikagai energetikoa da, gramoko ia 9 kaloria dituena.
Zenbait herrialdetan, Erresuma Batuan kasu, ketuta prestatzen da (horrela prestaturik, bacon deitzen zaio ingelesez eta maileguz horrela izendatzen da hainbat hizkuntzatan), frijituta gosarian hartzeko; era horretan pizza, espageti, ogitarteko edo arroz-errezetetan ere osagai arrunta da.
Beste animalia batzuen haragia, behiarena, arkumearena, oilaskoarena, ahuntzarena edo indioilarrarena kasu, beste era batera moztu, ondu edo presta daiteke urdaiaren antza izan dezan. Horrelako kasuetan, "indioilar-urdaia" ere dei daiteke, adibidez. Erabilera hori ohikoa da judu eta musulman asko bizi diren lekuetan, bi erlijioek txerri-haragia kontsumitzea debekatzen baitute. Hirugihar begetarianoak ere badaude, hala nola "soja-hirugiharra".

## Erreferentziak

* ↑ Fundazioa, Elhuyar. «panceta» Elhuyar Hiztegia (Noiz kontsultatua: 2023-03-27).
* ↑ nutritiondata.com. Nutritional Summary for Animal fat, bacon grease. .
* ↑ (Ingelesez) «Eat cheap but well! Make a tasty beef in beer» TODAY.com (Noiz kontsultatua: 2022-05-02).
* ↑ «The New Straits Times Online: HEALTH AND YOU» web.archive.org 2009-06-27 (Noiz kontsultatua: 2022-05-02).
* ↑ (Ingelesez) «What is Vegetarian Bacon? (with pictures)» Delighted Cooking (Noiz kontsultatua: 2022-05-02).

## Ikus, gainera

* Baionako xingarra
* Oreille de crisse

## Kanpo estekak

* Datuak: Q11106
* Multimedia: Bacon / Q11106
# Yune Nogueiras

Yune Nogueiras (Bergara, Gipuzkoa, 1998ko urriaren 24a) gipuzkoar aktorea da.
2020an egin zuen debuta zinema aktore lanetan Akelarre filmean, zeinean María izeneko pertsonaia antzeztu zuen.

## Filmografia
### Filmak

| Urtea | Filma | Pertsonaia |
| 2020 | Akelarre | María |
| 2024 | La infiltrada | Nagore |
| 2025 | Gaua | |

### Telesailak

| Urtea | Filma | Pertsonaia | Oharrak |
| 2022 | Intimidad | Leire | |

## Sariak

* Besarkada Saria - 2022 Errebelazio saria emakumezko aktoreen atalean - Intimidad (Euskal Aktoreen Batasuna).

## Musika

Indai taldeko kidea da, indie abesti ezagunen bertsioak egiten dituzte.

## Erreferentziak

* ↑ Trauko Management. Yune Nogueiras. (Noiz kontsultatua: 2021-03-21).
* ↑ (Gaztelaniaz) Yune Nogueiras – Trauko Management. (Noiz kontsultatua: 2023-01-08).
* ↑ Iametza. «BESARKADA SARIETAKO IRABAZLEAK. Argazkia Mikel Martinez» euskalaktoreak.eus (Noiz kontsultatua: 2023-01-08).

## Kanpo estekak

* Elkarrizketa Galdegazte 21 Goiena, 2021.03.18Autoritate kontrola Wikimedia proiektuak Datuak: Q106097927
* Datuak: Q106097927
# Xabier López Jimeno

Xabier 'Jabato' López Jimeno (Oiartzun, 1987ko ekainaren 29a) gipuzkoar aktorea da, antzerkian eta telebistan aritutakoa. Nafarroako Antzerki Eskolan ikasten ari zela, bere lehen antzezlana idatzi zuen: 'Gaur ez da inoiz'.

## Filmografia
### Zinema

* Quimera (2014; film laburra)
* Gaua (2025)

### Telebista

* Ihesaldia (2019)
* Herrikoak (2020)
* Beti mugan (2021)
* Valle salvaje (2024)

## Erreferentziak

* ↑ trauko.com
* ↑ euskalaktoreak.eus
* ↑ (Gaztelaniaz) «Para ver la vida real ya esta la vida real; el teatro ha de ser algo más grande» Diario Vasco 20190807.
* Datuak: Q107551475
# Erika Olaizola

Erika Olaizola Eizmendi (Azpeitia, Gipuzkoa, 1989ko urtarrilaren 29a) euskal aktorea da. 2007an Errealizazio ikasketak egin ondoren, 2009an aktore formatzen hasi zen. Telebistan Goenkalen eta zinema Oreina filmean lan egin du.
Miren Gaztañaga eta Amancay Gaztañagarekin batera Kamikaz kolektiboa sortu zuen 2014 urtean.

## Antzerkian egindako lanak

* Käffka
* Lur
* Panpina.
* Francoren bilobari gutuna (2016-2017)

## Telebistan egindako lanak

* BT Ispiluen Jauregian (2004)
* Goenkale (2012-2013)
* Kartzela (2019)
* Kale edo bale (2019)
* Vikingak (2022)

## Zineman egindako lanak

* Oreina (2018)
* Gaua (2025)

## Erreferentziak

* ↑ Euskal Aktoreen Batasuna. Erika Olaizola. (Noiz kontsultatua: 2020-10-29).
* ↑ kameratoia.eus
* ↑ Garate, Miren. ««'Panpina' honek nire esentzia osoa du»» Berria (Noiz kontsultatua: 2020-11-11).
* Datuak: Q56692161
# Manex Fuchs

Manex Fuchs (Larzabale, Baxenabarre, 1975) euskal aktorea da. ETB 1eko Balbemendi telesailean egin zuen lan.
Bordelen ikasten ari zenean Le Petit Théâtre de Pain antzerki taldea sortu zuen eta harrezkero bertan aritzen da. Axut! kolektiboaren sortzailea ere bada eta Huts teatroarekin ere lan egin du.

## Filmografia

* Balbemendi (2006-2008)
* Goenkale (2010 eta 2012)
* Bizkarsoro (2024)
* Gaua (2025)

## Antzerkia

* Juglarea, puta eta eroa (2009)
* Aulki hutsa (2009)
* Publikoari gorroto (2012)
* Francoren bilobari gutuna (2016)
* Zaldi urdina (2019)

## Sariak

* 2013: Donostia Saria, 2012ko Antzezlan Onena Publikoari gorroto maitasuna antzerki-lanarengatik. Aktore moduan parte hartu zuen
* 2017: Donostia Saria, 2016ko Antzezlan Onena Francoren bilobari gutuna antzerki-lanarengatik. Aktore moduan parte hartu zuen

## Kanpo estekak

* Datuak: Q12262947
# Shrewburyko gudua

Shrewsburyko gudua 1403ko uztailaren 21ean izandako borroka izan zen, Ingalaterrako Henrike IV.aren eta Henry "Hotspur" Percyren artean. Batailan, lehendabiziko aldiz borrokatu ziren arkulari ingelesak elkarren aurka Ingalaterran bertan, eta berretsita gelditu zen arku luzearen eraginkarritasuna. Hotspur hil zen gudu zelaian, eta, haren porrotarekin amaitu zen Percy familiak Henrike IV.aren kontra eginiko errebelioa.

## Aurrekariak

Percytarrek Henrike IV.ari lagundu zioten Ingalaterrako Rikardo II.aren aurkako gerran, eta, horri esker, 1399an Henrike IV.ak tronua bereganatu zuen. Gero, Percytarrek Galesen lagundu zioten Henrike IV.ari, Owain Glyndŵr-en matxinadaren hasieran, bai eta Eskozian ere, eskoziarren aurkako negoziazioetan eta gatazkan.
Laguntzaren trukean, Henrike IV.a erregeak lurra, dirua eta faboreak agindu zien lurjabe aberatsei. Alabaina, gerra amaitu zenean, Percytarrei Cumberland inguruan agindutako lurrak arerio bati eman zizkioten eta agindutako dirua ez zien inoiz eman. Beraz, Percytarrak matxinatu ziren. Henry Percy, Northumberland-eko 1. kondeak, eta Thomas Percyk, Worcester-eko 1. kondeak, jendaurrean uko egin zioten Henrike IV.a erregeari leialtasunari. Perjurioa leporatu zioten, bere antzinako lur eta tituluez gain tronua ere aldarrikatzea, elizgizonei zergak jartzean Parlamentuaren baimenik gabe, hala egingo ez zuela hitzeman arren, Rikardo II.a erregea espetxeratu eta erailtzea, Parlamenturako hauteskunde librerik ez baimentzea, eta erreskate justua ez ordaintzea Owain Glyndŵr-i Edmund Mortimer askatzeko.

## Borroka

Gudua gezi-jasa erraldoi batekin hasi zen. Geziek gizon asko hil edo zauritu zituzten zelaian, aurrez aurre borrokatzeko aukera izan baino lehen. Percyren Cheshireko arkulariak, oro har, goi mailakoak izan ziren. Thomas Walsinghamek jaso zuen nola Erregearen gizonak "udazkenean hostoak bezala erori ziren, denek [geziak] gizon hilkor bat jo zuten". Dieulacres Kronikaren arabera, gudu-zelaitik ihes egin zuen erregearen eskuin hegalak, zeina hil zuten Staffordeko kondearen agindupean baitzegoen. Henrike Galesko printzea gezi batek jo zuen aurpegian.
Nolanahi ere, erregeak gizon asko zituen artean zelaian, bereziki ezker hegalean (Galesko Printzearen agindupean zegoena). Gauzak horrela, Hotspur buru zuen karga bat saiatu zen erregea bera hiltzen. Hari esker, Erregearen Estandarra lurrera bota zuten, eta haren eramailea, Sir Walter Blount, hil zuen edo Percyk berak edo Archibald Douglasek, Douglas-eko 4. kondeak. Edonola ere, Hotspur bera ere hil zen kargan, gezi batek aurpegian jo baitzuen bisera ireki zuenean. Gudua handik gutxira amaitu zen.
# NA-2330

NA-2330 edo Urrotz-Erro errepidea Nafarroa Garaiko errepide bat da. Errepideak N-135 errepide nagusia eta NA-150 foru errepidea lotzen ditu.
Errepidea 20,07 kilometrokoa da.

## Historia

Erroibar eta Lizoainibar arteko bide zaharra ibilgailuen zirkulaziora egokitzearen emaitza da errepidea.

## Udalerriak

Hauek dira errepideak zeharkatzen dituen udalerriak:
* Urrotz-Hiria
* Lizoainibar-Arriasgoiti
* Erroibar

## Erreferentziak

* ↑ (Gaztelaniaz) Nafarroako, Gobernua. (2016). Nafarroako Foru Komunitateko errepideen katalogoa. .

## Ikus, gainera

* N-135
* NA-150
* Nafarroa Garaiko errepideen sarea

## Kanpo estekak

* Nafarroako errepideak, Nafarroako gobernuaren webgunean
* Datuak: Q12264108
# Perranarworthal

Perranarworthal (kornubieraz: Peranarwodhel) Ingalaterrako Kornualles konderriko parrokia zibil eta herri bat da.

## Kanpo estekak

* Datuak: Q3997407
* Multimedia: Perranarworthal / Q3997407